Bilag 1 Oppdragsgivers spesifikasjon

# Innledning

Bergen kommune har ca. 900 km vannledninger og ca. 1200 km avløpsledninger. Oppdragsgiver for denne anskaffelsen er Bergen kommune, ved Vann- og avløpsetaten. Anskaffelsen vil bli administrert av Bergen kommune, Vann- og avløpsetaten, Myndighetsavdelingen. Andre etater eller avdelinger Bergen kommune kan også benytte avtalen.

Bergen kommune ved Vann- og avløpsetaten har ansvar for det offentlige vann- og avløpsnettet som omfatter ca 1200 km avløpsledninger og ca 900 km vannledninger. Ca 1% av det offentlige ledningsnettet fornyes årlig.

I forbindelse med fornyelse av det offentlige ledningsnettet, utføres det kartlegging og/eller tilstandsvurdering av private ledninger som er tilkoblet offentlig nett. Denne tilstandsvurderingen av det private nett utføres ved hjelp av rørinspeksjon og er grunnlaget for denne anskaffelsen.

Rørinspeksjon utføres også i tilfeller der man har mistanke om lekkasje på private avløpsledninger.

Dokumentasjonen fra rørinspeksjonen brukes i kommunens vurdering av om det foreligger grunnlag for å gi pålegg om utbedring av private ledningsanlegg.

# Beskrivelse av oppdraget

* 1. Rørinspeksjon

**Bestilling av oppdrag**

Ved fornyelse eller lekkasje utføres det kartlegging og/eller tilstandsvurdering av private ledninger som er tilkoblet offentlig nett. Denne tilstandsvurderingen utføres ved rørinspeksjon. Bestilling vil bli sendt skriftlig til leverandør som har fått rammeavtale med Bergen Kommune.

Bestillingen vil inneholde;

* Utfylt bestillingskjema
* Kart fra Gemini VA over område
* Excel-fil med ledningsinformasjon
* Kontaktperson hos Vann- og avløpsetaten
* Hjemmelshaver liste

**Kategori og responstid**

Fornyingsprosjekter kan ha forskjellig omfang, men konsentrerer seg ofte om et område slik at rørinspeksjonen kan utføres samlet. Det forekommer tre kategorier avrop;

* Kategori 1: private ledningen som er tilknyttet en kommunale leding som har blitt fornyet/strømpet..
* Kategori 2: private ledninger i et område hvor både vann- og avløpsledninger fra kommune vil bli fornyet. Ofte blir det da graving i veien og i enkelte tilfeller blir også overvann separert fra avløp.
* Kategori 3: Kloakklekkasjer. Inspeksjon trengs for å avdekke tilstand til rør og lokalisering av lekkasje.

Ved fornyingsprosjekter avtales tidsfrist per avrop, men likevel slik at oppstart skal skje senest innen 2 uker fra bestilling er foretatt. Oppdragene skal være gjennomført innen 4 til 6 uker.

I særskilte tilfeller for eksempel kloakklekkasjer, stilles krav til at oppdraget skal være gjennomført innen 3 arbeidsdager, regnet fra tidspunktet bestillingen er foretatt.

På bestillingsformular blir denne responstid tydelig nevnt men også kan det leses ut av oppdragsordre. Ved bestillingen i forbindelse med fornying starter oppdragordre med en F og ved lekkasje med L.

Ved planlegging av fornyingsprosjekt som gjelder flere enn 20 hus, stilles det krav til jevnlig tilbakemelding fra leverandør om oppdragets fremdrift.

Dersom Leverandøren ikke overholder frister av maksimal 6 uker som avtalt, foreligger forsinkelse som gir grunnlag for dagbot. Ved forsinkelse begynner dagbøter å løpe automatisk.

Dagboten utgjør 1 % av vederlaget eksklusive mva. for den delen av Tjenesteytelsen som påvirkes av forsinkelsen pr. hverdag forsinkelsen varer, begrenset til 20 – tyve – hverdager.

**Informasjon til huseier**

Når oppdragsgiver har bestemt seg for å rørinspisere de private ledninger i et område, vil det blir sendt ut et orienteringsbrev av Bergen Kommune til berørte eiere via Altinn.

Det er leverandør sitt ansvar å informere beboer om tid for rørinspeksjonen. Bergen kommune mal for informasjonsskriv.

Dersom rørinspeksjonen må inspiseres fra innvendig stakekum, må leverandøren avtale tidspunkt for gjennomføring av inspeksjonen med huseier. Får ikke leverandøren kontakt med eier må leverandøren sende skriftlig (registrert) informasjon om inspeksjonen med rimelig tidsfrist for respons. Hvis eieren ikke tar kontakt innenfor fristen, blir inspeksjonen avsluttet og leverandør rapporterer gjeldende ledning som utilgjengelig.

Dersom rørinspeksjonen ikke lar seg gjennomføre pga forhold ra huseiers side rapporteres det til oppdragsgiver. Oppdragsgiver vurderer hvilke tiltak som skal gjennomføres.

**Gjennomføring av inspeksjonen**

Inspeksjonen skal gjennomføres i henhold til VA/Miljø-blad nr 51 (som også refererer til NORVAR Rapport 145/2005) og for vekting av observasjoner blir NORVAR Rapport 150/2007 brukt som grunnlag (se også kontraktens bilag 6, jf bilag 8 og 9).

Avhengig av formål med inspeksjonen kan det være nødvendig å gjennomføre inspeksjonen ved spesielle værforhold eller med noe forarbeid. Dette vil angis på bestillingsskjema.

Spyling av rørene med høytrykk spyling skal gjennomføres i henhold til VA/Miljø-blad nr 71 (Se kontraktens bilag 7).

Rørinspeksjonen skal utføres og leveres i henhold til «Krav til utførelse og levering av rørinspeksjon», jf kontraktens bilag 5.

**Innmåling av kummene**

Vann- og avløpsetaten skal kartlegge og måle inn kummer og ledninger. Dersom kartgrunnlaget ikke stemmer overens med den faktiske situasjonen, må leverandør legge ved en kartkisse til inspeksjonsrapporten som de sender til postmottak rørinspeksjon; rorinspeksjon@bergen.kommune.no

I enklete tilfeller bestilles det kartlegging av kummer og ledning ved leverandør, dette meldes på bestillingsformular.

**Rapportering**

Rørinspeksjonen regnes som ikke gjennomført frem til ledningene er merket utført i Gemini Portal og inspeksjonsrapporten er levert inn.

Oppdragsgiver bruker Gemini VA som ledningskartverk. Alle rapporter skal sendes i PDF format, og rørinspeksjonsfilmer må være kompatible med Windows Media Player. PDF rapporter og rørinspeksjonsfilmer må kunne linkes opp i Gemini VA. Rapporteringen skal utføres i følge VA/Miljø-blad nr 51 og NORVAR Rapport 145/2005 og 150/2007 (bilag 6, 8 og 9 til kontrakten). VA miljøblad er ikke helt oppdatert i forhold til Norsk Vann rapport 234/2018. I disse tilfeller gjelder Norsk Vann rapport før VA miljøblad.